Príloha č. 2 k Usmerneniu č.16/2018

Popis k tabuľke „Prehľad rozpočtových nákladov v EUR“

V stĺpci „Poradové číslo“ sa uvedie poradové číslo položky rozpočtu.

V stĺpci „Kód cenníka“ sa uvedie 3-miestny číselný kód, prípadne označenie MAT. Ak ide o položku rozpočtu bez kódu, alebo príslušný subjekt nevie aký kód tam treba dať, uvedie sa tu označenie R.

V stĺpci „Kód položky“ sa uvedie 9-miestny číselný kód podľa katalógu stavebných prác. Katalógy stavebných prác vychádzajú z triediacej sústavy tvorenej triednikom stavebných konštrukcií a prác (TSKP). V prípade položky s označením MAT môže ísť o 10-miestny kód. Žiadateľ/prijímateľ k vlastným položkám rozpočtu priradí vecne príbuzný 9-miestny číselný kód (alebo 10-miestny kód) podľa katalógu stavebných prác. V prípade, že takéto rozpísanie vlastných položiek rozpočtu nie je možné, žiadateľ/prijímateľ musí daný stav adekvátne vysvetliť poskytovateľovi pomoci/PPA a preukázať hospodárnosť a efektívnosť danej položky.

V stĺpci „Popis položky, stavebného dielu, remesla, výkaz-výmer“ sa uvedie popis položky, t. j. čo všetko obsahuje daná položka rozpočtu zaradená pod príslušný kód podľa katalógu stavebných prác, a to vrátane doplňujúcich údajov, ako napr. rozmer, výška, šírka, objem, vzdialenosť premiestnenia výkopu atď.

V stĺpci „Množstvo výmera“ sa uvedie celkové množstvo, a to zaokrúhlené na 2 alebo 3 desatinné miesta.

V stĺpci „Merná jednotka“ sa uvedie merná jednotka pre danú položku (m, m2, m3, t, ks ...).

V stĺpci „Jednotková cena“ sa uvedie jednotková cena v EUR zaokrúhlená prednostne na 2 desatinné miesta prípadne na 3 desatinné miesta

Poznámka: V tabuľke sa ostatné stĺpce nevypĺňajú.